สวัสดีค่ะคือตอนนี้เเฟนเรามีอาการเจ็บหน้าอกมากๆ หายใจไม่ค่อยได้ และมีอาการไอด้วยค่ะ คือเเฟนเราเป็นคนสูบบุหรี่หนัก เราอยากรู้ว่าเเฟนของเราเป็นอะไร เเละจะมีวิธีการรักษายังไงคะ
สวัสดีค่ะ อาการเจ็บหน้าอก อาจมีสาเหตุจาก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากเยื่อหุ้มปอดหรือปอดติดเชื้อ อาจมีไอมาก หอบเหนื่อย มีไข้โดยการสูบบุหรี่จัดนานๆ ทำให้มีผลต่อหลอดเลือดทั่วร่างกาย รวมไปถึงหลอดเลือดหัวใจได้เช่นกัน จึงควรงดหรือลดบุหรี่แนะนำ หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะ